Rixmê astengîyan zî komêka çalakîkeran bi sloganê 'Biciwîyo 1ê Gulane' ver bi Taksîmî şîye. Endamê Partîya Şorişgêre verê metroyê Osmanbeyî yê Şîşlî de bi pankartêke ver bi warê Taksîmî rayraşîyayîşêk da destpêkerdene. Girseyî sloganê 'Biciwîyo 1ê Gulane' labelê polîsan dormeyê înan girewt û pê şîdetî tewr tay 10 kesî destbend kerdî.
Muxabîrê Ajansê Mezopotamya Dogan Kaynak û yê Jinnewsî Rozerîne Gultekîn karkeran reyde ameyî destbendkerdene. Polîsan dima dest na telefonanê înan ser ê ver dayî.
Rixmê astengîyan zî endamê Komîteyanê Ciwanan waşt ke Beşîktaşî ra heta Taksîmî şorê. Polîsan hêrişê wendekaran kerd û xeylêk kesî destbend kerdî. Polîsan hêrişê endamanê Partîya Azadîye Komelkîye zî kerd û Vervatoxa verêne ya partîye Perîhane Koca zî tede xeylêk kesî destbend kerdî.
Harbîye de zî 12 kesî ameyî destbendkerdene.
